Carolyn Slaughter

**Carolyn Slaughter** (o tshotswe ka Firikgong a supa ka 1946) ke mokwadi wa Moesemane yo o nnang kwa Amerika. Padi ya gagwe ya ntlha ya *[[:en:The_Story_of_the_Weasel|The Story of the Weasel]]* e ne ya gapa seetsele sa Geoffrey Faber Memorial Prize ka 1977, se se neng se newa bakwadi ba ba ka fa tlase ga dingwaga di le masome a mane.

## Botshelo
O tsholetswe kwa New Delhi, rraagwe e ne e le leloko la Sepodisi sa Mmusomogolo wa India. Lelwapa le ne la tswa kwa India ka 1947 ka nako ya Kgaogano mme la fudugela kwa Swaziland. Rraagwe ka nako eo o ne a le mo Tirelong ya Bokolone mme ba ne ba romelwa kwa lefelong le le kgakala la Sekaka sa Kalahari kwa lefelong le gompieno le bidiwang Botswana kwa a feditseng bontsi jwa nako ya gagwe ya bongwana gone. Fa a le mo dingwageng tsa bonana o ne a tsena kwa Sekolong sa St Mary, kwa Johannesburg. Lelwapa leno le ne la tswa mo Aforika ka 1961 mme la fudugela kwa Lontone, kwa moragonyana Carolyn a neng a bereka gone e le mokwadi wa tsa ipapatso. Fa a ntse a bereka kwa Doubleday o ne a kopana le go nyalana le Kemp Battle, Moamerika mme a fudugela kwa United States ka 1986. Jaanong a tlhadile o dira jaaka ngaka ya tlhaloganyo kwa Lawrenceville, New Jersey a amogetse digerata ya Thuto ya tlhaloganyo kwa Thomas Edison State College le MSW go tswa kwa Yunibesithing ya Rutgers ka 2003. O nna mo ntlong ya Second Empire ya 1860 e a dumelang gore e tlhorontshiwa ke 'sepoko se se tala'.

### ''Before the Knife''
Mo mokwalong o a o kwaletseng *[[:en:The_Guardian|The Guardian]]* o gakologelwa gore morago ga go kwala dipadi di robabongwe mo dingwageng di le lesome le bobedi, tsotlhe ka ga tirisodikgoka le polao o ne a emisa go kwala ka tshoganetso go leka le go dira gore ke eng se se mo rotloetsang. Kwa khuduthamageng ya bakwadi ka 1990 dikgakologelo tse di gateletsweng tsa go sotlwa ka tlhakanelodikobo ke rraagwe di ne tsa simolola go bonala. O ne a feleletsa a kwadile kgang ya bongwana jwa gagwe mo bukeng ya gagwe ya megopolo ya *Before the Knife*, e e gatisitsweng ka 2002.

### ''The Black Englishman''
Sephiri se sengwe sa lelapa se ne sa senolwa fa a ne a lemoga gore nkokoagwe yo a neng a ise a ke a kopane le ene o ne a golegilwe mo sepateleng sa balwla tlhaloganyo fa e sale ka 1936. Carolyn o ne a fitlhela gore jaanong o mo lefelong la botshabelo kwa Ealing mme a ya go mo etela fela go fitlhela go sena sepe se se phoso ka ene fa e se fela gore o ne a tsentswe mo setheong. Padi ya botshelo jwa gagwe ya *The Black Englishman* e ne ya gatisiwa ka 2004.

## Dikwalo tsa gagwe

### Ditlhamane

* *[[:en:The_Story_of_the_Weasel|The Story of the Weasel]]* (1976) (also known as Relations in the US)
* *Columba* (1977)
* *Magdalene* (1978)
* *Dreams of the Kalahari* (1981)
* *Heart of the River* (1982)
* *The Banquet* (1983)
* *A Perfect Woman* (1984)
* *The Innocents* (1986)
* *The Widow* (1989)
* *A Black Englishman* (2004)
* *Dresden, Tennessee* (2007)

### E seng tlhamane

* *Before the Knife: Memories of an African Childhood* (2002)

## Metswedi


## Tse di kwa ntle

* An interview with Carolyn Slaughter
* A Conversation with Carolyn Slaughter, author of Before the Knife
* Meet the Author UK | Carolyn Slaughter | A Black Englishman